మినహాయింపు పరిమితి 2% తగ్గింపు12 నుంచి 10కి కుదింపు యోచనకీలక ప్రతిపాదనపై నేడు నిర్ణయంమండిపడుతున్న ఉద్యోగ సంఘాలున్యూఢిల్లీ, మే 26: ఉద్యోగులకు చేదు వార్త! అవసరానికి అక్కరకొస్తుందనుకునే ఉద్యోగుల భవిష్య నిధి(ఈపీఎఫ్)కి కోత పెట్టబోతున్నారు. ఉద్యోగుల జీతం నుంచి తప్పనిసరిగా మినహాయించే, యజమాని చెల్లించే పీఎఫ్ మొత్తాన్ని 2 శాతం మేర తగ్గించేందుకు పీఎఫ్ సంస్థ సిద్ధమవుతోంది. శనివారం జరిగే సంస్థ ట్రస్టీల సమావేశం తుది ఎజెండాలో కీలక ప్రతిపాదనను చేర్చారని విశ్వసనీయ వర్గాలు వెల్లడించాయి. ఉద్యోగి నుంచి చేసే తప్పనిసరి మినహాయింపు పరిమితిని 12 నుంచి 10 శాతానికి తగ్గించాలన్నది ప్రతిపాదన. అంటే ఈ ప్రతిపాదనతో యజమాని చెల్లించే వాటా మొత్తం కూడా 10 శాతానికి పరిమితం అవుతుందన్నట్లే. ఈ తగ్గింపుతో ఉద్యోగులకు, యజమానులకు ప్రయోజనం చేకూరుతుందని ప్రభుత్వం చెబుతుండగా, ఉద్యోగ సంఘాలు మండిపడుతున్నాయి. ఈ ప్రతిపాదనను మేం గట్టిగా వ్యతిరేకిస్తామని తేల్చిచెప్పారు. పీఎఫ్ నిధులను స్టాక్ మార్కెట్లో పెట్టుబడి పెట్టేందుకు ఇప్పటిదాకా ఉన్న 10 శాతం పరిమితిని 15 శాతానికి పెంచే ప్రతిపాదనపైనా నిర్ణయం తీసుకోనున్నారన్నది సంబంధిత వర్గాల మాట!
minahaayimpu parimiti 2% taggimpu12 nunchi 10ki kudimpu yochanakeelaka pratipaadanapai nedu nirnayammandipadutunna udyoga sanghaalunyuudillii, mee 26: udyogulaku chedu vaarta! avasaraaniki akkarakostundanukune udyogula bhavishya nidhi(epf)ki kotha pettabotunnaru. udyogula jeetam nunchi tappanisarigaa minahaayinche, yajamani chellinche pf mottaanni 2 saatam mera tagginchenduku pf samstha siddhamavutondi. sanivaaram jarige samstha trustyla samavesam tudi ezendaalo keelaka pratipaadananu cherchaarani vishwasaneeya vargaalu velladinchaayi. udyogi nunchi chese tappanisari minahaayimpu parimitini 12 nunchi 10 saataaniki tagginchaalannadi pratipaadana. ante ee pratipaadanatoe yajamani chellinche wata mottam kuudaa 10 saataaniki parimitam avutundannatle. ee taggimputho udyogulaku, yajamaanulaku prayojanam chekurutundani prabhutvam chebutundagaa, udyoga sanghaalu mandipadutunnaayi. ee pratipaadananu mem gattigaa vyatirekistaamani telchicheppaaru. pf nidhulanu stack marketlo pettubadi pettenduku ippatidaka unna 10 saatam parimitini 15 saataaniki penche pratipaadanapainaa nirnayam teesukonunnarannadi sambandhita vargala maata!